1. Csak **szakdolgozat- és portfólióvédés** (osztatlan)

Tisztelt Záróvizsgázó Hallgatók!

2020. április 15-ei tájékoztató levelünkben jeleztük, hogy a járvány miatt kialakult veszélyhelyzetben, a 2020. június 17-19. között szervezendő záróvizsgák során a Nyíregyházi Egyetem 101/2020. (IV.10.) Kormányrendelet 13. § (1) pontja értelmében, valamint a személyes biztonságunk érdekében kizárja, illetve igyekszik minimálisra csökkenteni a vizsga által szükségessé tett személyes kapcsolatokat.

Az osztatlan tanárképzési szakok záróvizsgája **szakdolgozat-** és **portfólióvédéséből** áll.

A fenti képzési formában érintett hallgatók záróvizsgája **nem igényel személyes jelenlétet**, így az alábbi feladatokkal és ütemezés szerint fog zajlani.

Május 7-ig megtörtént a **szakdolgozatok** feltöltése, illetve **május 23-ig** kérjük feltölteni a portfóliókat a megadott felületre.

A szakdolgozatok és a portfóliók bírálata elkészül június 2-ra. Amikor a bírálók feltöltik a bírálatot ugyanarra a felületre, ahová Önök is feltöltötték a szakdolgozatot és a portfóliót, azok azonnal megtekinthetők lesznek.

A korábban alkalmazott módszert követve, a hallgatók **két, maximum 15 kockából álló PPT-t készítenek** (egy a szakdolgozat és egy a portfólió bemutatása és védése), melybe beillesztik az bíráló által feltett kérdésekre a válaszukat. Az elkészült PPT-ket kérjük **PDF formátumban** elküldeni **2020. június 10-ig** az alábbi elektronikus címre:

ugyintezes.bgypk@nye.hu

Kérjük, hogy a file nevét a következő minta alapján alakítsa ki: név\_szak\_szakdolgozat, illetve név\_szak\_portfólió, pl. *mintajanos\_földrajz\_testnevelés\_szakdolgozat*

Felhívjuk a figyelmét, hogy amennyiben a fent megadott határidőre nem küldi meg a szakdolgozat- és portfólióvédés anyagát tartalmazó PPT-ket PDF formátumban, úgy tekintjük, hogy **nem kíván** részt venni a záróvizsgán.

A záróvizsga eredményét a vizsgák lezárása után a Neptun-rendszerben megtalálja.

Bármilyen probléma esetén a fenti e-mail címen kérhetnek segítséget.

A Nyíregyházi Egyetem mindent megtesz az Önök egészségének megőrzése érdekében. Bízunk megértésükben, együttműködésükben. Eredményes felkészülést és sikeres vizsgát kívánunk!